  Виталий Пронин Толон Вотка городын бадӟым ужрад ортчиз. МЧС-ын ужасьёс, ёрос йыръёс но администрациосын кивалтӥсьёс кылем арын тыршемзылы йылпумъянъёс лэсьтӥзы.2013-тӥ арын шаерамы бадӟым тылпуос ӧз гомалэ ке но, сюлмаськытӥсь кышкыт нуналъёс пусъемын. Алнаш, Каракулино но Грак ёросъёсын сяна, вань мукетъёсаз тылын ӝокаса быремъёс вань. Кизнер ёросысь Балдейка гуртын потэм тылпу огкутскемен ньыль коркаез «ньылӥз», Сюмси ёросысь Кильмезь каргуртын сюлэмтэм адямиос юри коркаосты сутӥзы. Со сяна, авариос пусъемын газ но ву гумыосын.Воткае люкаськемъёс городысь выль усьтӥськем нылпи садэ, кадет школае пыразы, Первомайский посёлоке вуылыса, тылпуэн нюръяськон амалъёсынызы тодматскизы. Пилоттэк лобась пичи вертолёт гурт вадестӥ лобам сяна, калыклы ивортӥз кышкыт учыр сярысь. Та ужрад дыръя ик тодматӥзы Удмуртие выль басьтэм электросиренаен.Люкаськем калыклы шулдыр мылкыд кузьмазы нылпи садэ ветлӥсьёс - вуоно спасательёс.Валентина Кутузова Теги: Вотка МЧС  